**Scenariul folcloric**

***“Hai la nuntă la Şindreni”***

***Драницький НВК***

***Думініка Р.М***

***Маєруца А.Л.***

***În centrul scenei un băiat cu fluierul interpretează o doină populară românească***.

***Întră o fată în costum naţional cu o trăistuţă în spate spunând cuvintele:***

-Folclorul este creaţia poetică a poporului, care se transmite de la o generaţie la alta. Omul are datinele şi obiceiurile lui, păstrate din străbuni şi de la care nu se abate. Le avem şi noi-draniţenii. Le păstrăm cu sfinţenie ca o comoară a străbunilor. Le păstrăm în trăistuţe vârstate, în lădiţe învechite. Sunt bucuroasă, că astăzi am scos din traista fermecată a bunicii unul din cele mai frumoase obiceiuri din satul nostru Draniţa- obiceiul Nunţei, pe care vi-l prezentăm cu o mare plăcere.

***Două fete în costume naţionale cu colacii în mână, în mijloc un băiat legat cu două ştergare naţionale***.

-Frunză verde de mărar

Bună seara, gospodari !

- Frunză verde de smochine

Bună seara, gospodine!

-Faceţi bine şi osteniţi

Pe un scaun să hodiniţi

-Căci noi sântem conăcari vestiţi

De la Şândreni veniţi.

-Şi mirele nostru vestit

Azi prin noi va poftit

Să faceţi o cale ş-o cărare

Pân-la curtea dumisale.

-Eu sânt sol împărătesc

Şi la nuntă vă poftesc

Şi dacă mi-ţi asculta

Cuşma din cap mi-oi lua.

Pân-la pământ m-oi pleca

Dumneavoastră m-oi ruga

Să faceţi bine să veniţi

La nunta lui Vasile ş-a Ilenei

Feciori de gospodari din Şândreni.

-Dar să ştiţi D-voastră bine,

Că asta nu-I cale de călătorie,

Ci-i cale de căsătorie

Şi nu se face fără oameni de omenie.

Toţi: vom fi foarte bucuroşi să vă vedem la nunta lui Vasile ş-a Ilenei.

***Muzica cântă un marş şi toţi merg la poarta meresei***.

-Noi am auzit

Pe drumul care-am venit,

C-aveţi o floricică-n grădiniţă,

Care creşte şi-nfloreşte, dar de rodit nu rodeşte.

Cu noi a venit un mândru împărat

Ca floarea cu noi s-o luăm şi-n curtea împărătească s-o ducem

Şi acolo s-o răsădim, ca ea să crească şi să înflorească, şi mulţi prunci să rodeacă.

***Iese mireasa scoasă de părinţi, mama o stropeşte cu aghiazmă, iar o fată strigă:***

-Săriţi fete ş-alergaţi

Mai repede de-apucaţi

Strop mare de apă sfântă

Ca să faceţi şi voi nunta.

Urmează strigătura:

-De trei ori pe după masă să scoatem mireasa din casă.

***Muzica cântă, înconjoară de trei ori masa.***

***Urmează strigătura***:

-Hai cu dansul cătinel

Că mirele-i frumuşel

Şi mireasa-I ca şi el.

Taci mireasă nu mai plânge

Noi ţi-om coase-o floricică

Floricică de brebenoc

Să-ţi fie viaţa cu noroc.

Chică floarea de pe tei

las-să chici, să putrezească

numai mirii să trăiască.

***Urmează un dans popular*** …………………………….

***Cu marş se duc toţi la casa mirelui.***

***Se închină zestrea:***

-Buna ziua, domnule mire,

Se închină doamna mireasă

C-o zestre gospodărească.

Ca să împodobiţi casa.

-Mai întâi de toate

Închină o sofcă romănească

Şi o zestre împărătească:

-Douăzeci de perne mari

Toate pline cu ţânţari.

Douăzeci de perne mici

Toate pline cu furnici.

-O covată pentru pâine

-Ş-o colibă pentru câine.

-Cheile de la maşină

Ş-o sapă de praşit în grădină.

***Urmează un dans ………………………..***

-Soacră-mare, soacră-mare

Ţi-am adus scărchinătoare,

Cănd te-a-ncepe-a scărchina

Şapte ani nu te-a mânca.

-Nu sta soacră-aşa fudulă

Că de noră-i fi sătulă

Când te-a-ncepe-a bocăni

Îi lepăda casa şi-I fugi.

***Iese un nuntaş şi strigă:***

***-Măi flăcăi, ia veniţi lângă mine să vă spun şi eu o pataranie:***

-Fetele din satul meu

Se roagă la Dumnezeu

Să le vie apa-n uşă

Să se spele de cenuşă.

Aţi auzit, mai ! HA-HA-HA-HA !

***Da pe asta aţi auzit-o ?***

-Mândra naltă şi voinică

Doarme lângă mămăligă,

Iar când fierbe borşu-n oală

Ea cu somnul se omoară.

-Că bine mai zici, măi Petrică !

Aşa-s fetele leneşe ! HA-HA-HA-HA

***Şi mai am eu încă una mai a boalei:***

-Am nevastă, frăţioare,

Harnică ş-alergătoare,

Când îi pomenesc de lucru

Întră-n casăşi se culcă

Şi se înveleşte cu sacul

Şi doarme pân-ce-o ia dracul !

-Aşa-i, măi ? HA-HA-HA

***Urmeză dezhobodatul miresei.***

Cântecul “Ia-ţi mireasă ziua bună”

***Dupa dezhobodat urmează un dans popular …………………………….***

-Gospodari şi gospodine,

Cucoane şi cuconiţe,

Nunta noastră-i pe gătite

Nuntaşii s-or sili

La tineri masa de-or plăti.

Să le zicem şi noi o urare

S-aibă pâine şi sare

Şi-o viaţă uşoară

Ca un salt de căprioară.

-Să trăiască, să-nflorească,

Casa să şi-o înmulţească.

Iar la anul ce-a veni

Poate la cumătrie ne-or pofti.

Ma închin de sănătate

La mulţi ani la toţi, măi frate !!!

***Dansul final ……………………***